**Nr. înreg.: 8349/08.02.2022**

**PROIECT DE HOTĂRÂRE**

**privind autorizarea anexelor în extravilan a exploatațiilor agricole**

**din municipiul Sfântu Gheorghe**

**Consiliul Local al Municipiului Sfântu Gheorghe, în şedinţă ordinară:**

Având în vedere Referatul de aprobare nr. 8347/08.02.2022 al primarului municipiului Sfântu Gheorghe, dl. Antal Árpád - András;

Având în vedere Raportul de specialitate nr. 8348/08.02.2022, întocmit de către Arhitectul Şef al municipiului Sfântu Gheorghe;

Având în vedere referatele Comsiilor de specialitate ale Consiliului Local al Municipiului Sfântu Gheorghe;

Având în vedere prevederile Legii nr. 50/1991, art. 3, alin. (1) lit. h, privind autorizarea executării lucrărilor de construcții, republicată, cu modificările și completările ulterioare;

Având în vedere Procesul Verbal nr. 79764/09.12.2021 a Comisiei Tehnice de Amenajare a Teritoriului și Urbanism a municipiului Sfântu Gheorghe;

Având în vedere parcurgerea procedurii prevăzute la art. 7 din Legea nr. 52/2003 privind transparenţa decizională în administraţia publică, republicată;

În conformitate cu prevederile art. 129 alin. (2) lit. c, alin. (6) lit. c din OUG nr. 57/2019 privind Codul administrativ, cu modificările şi completările ulterioare;

În baza art. 139 alin. (3) lit. e şi art. 196 alin. (1) lit. a din OUG 57/2019 privind Codul administrativ, cu modificările şi completările ulterioare.

**HOTĂRĂŞTE**

**ART. 1. -** Se aprobă suprafața maximă construită a anexelor gospodărești ce se vor amplasa pe terenurile proprietate privată, situate în extravilanul municipiului Sfântu Gheorghe după cum urmează:

a) pentru terenuri în suprafață până la 1000 mp, aria construită maximă 7 mp;

b) pentru terenuri în suprafață până la 1500 mp, aria construită maximă 14 mp;

c) pentru terenuri în suprafață peste 1500 mp, aria construită maximă 20 mp.

**ART. 2.** – Anexele prevăzute la art. 1. vor avea următoarele caracteristici:

a) materialul folosit pentru realizarea construcțiilor: lemn sau container tip sendviș;

b) înălțimea maximă la streașină 2 m, iar la coamă 4 m.

**ART. 3.** **-** Cu ducerea la îndeplinire a prezentei hotărâri se încredinţează Direcţia de Urbanism şi Direcţia Generală Economică și Finanţe Publice Municipale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_\_\_\_\_\_

**PREȘEDINTE DE ȘEDINȚĂ**

## Nr. înreg. 8347/08.02.2022

**REFERAT DE APROBARE**

**privind autorizarea anexelor în extravilan a exploatațiilor agricole din municipiul Sfântu Gheorghe**

Având în vedere procesul verbal al Comisiei Tehnice de Amenajarea Teritoriului și Urbanism a municipiului Sfântu Gheorghe, din data de 09.12.2021, înregistrat la Primăria municipiului Sfântu Gheorghe sub nr. 79764/09.12.2021, cu privire la autorizarea anexelor în extravilan a exploataților agricole, respectiv pentru împiedicarea situațiilor în care anexele gospodărești devin case de vacanță.

Având în vedere cele relatate anterior, respectiv Raportul de specialitate cu nr. 8348/08.02.2022 al arhitectului şef al Municipiului Sfântu Gheorghe;

În temeiul art. 129 alin. (2) lit. c şi art. (6) lit. c din OUG nr. 57/2019 privind Codul administrativ, propun spre dezbatere şi aprobare proiectul de hotărâre nr 8349/08.02.2022 privind autorizarea anexelor în extravilan a exploatațiilor agricole din municipiul Sfântu Gheorghe.

**PRIMAR,**

**Antal Árpád – András**

**DIRECŢIA URBANISM**

**Nr. 8348/08.02.2022**

R A P O R T D E S P E C I A L I T A T E

**privind autorizarea anexelor în extravilan a exploatațiilor agricole din municipiul Sfântu Gheorghe**

Având în vedere cererile mai multor persoane fizice în primul rând, care doresc construirea unor anexe gospodărești în extravilan, iar legislația în vigoare face referire doar la anexele exploatațiilor agricole și nu are o reglementare mai detailată în acest sens, municipalitatea pe baza propunerii Comisiei Tehnice de Amenajarea Teritoriului și Urbanism dorește reglementarea acestor anexe în felul următor:

Pentru teren în suprafață de

- până la 1.000 mp aria construită maximă a anexelor să nu depășească 7mp

- până la 1.500 mp aria construită maximă a anexelor să nu depășească 14 mp

- peste 1.500 mp aria construită maximă a anexelor să nu depășească 20 mp

Având în vedere cele arătate mai sus, propun aprobarea proiectului de hotărâre în forma iniţiată.

### Arhitect şef

Birtalan Erzsébet Csilla